Ads से है परेशान? बिना Ads खबरों के लिए इनस्टॉल करें दैनिक भास्कर ऐप
कोविड वैक्सीन आने से पहले बिहार में वैक्सीनेशन का दोबारा ड्राई रन किया जाएगा। केंद्र सरकार ने इस संबंध में आदेश जारी कर दिया है। आदेश में कहा गया है कि प्रदेश के सभी जिलों में ड्राई रन कराया जाए। विभाग में पटना सहित प्रदेश के अन्य जिलों में वैक्सीन के डेमो ट्रायल की तैयारी की जा रही है। विभाग पटना में ड्राई रन के लिए सेंटर का चयन कर रहा है।
2 जनवरी को 3 एक साथ हुआ था ड्राई रन
केंद्र सरकार के आदेश पर पूरे देश में एक साथ वैक्सीन का ड्राई रन कराया गया था। इसमें बिहार के तीन जिलों को चुना गया था, जिसमें पटना के साथ जमुई और बेतिया शामिल था। पटना के फुलवारीशरीफ अस्पताल, दानापुर अनुमंडलीय अस्पताल और शास्त्री नगर के न्यू पीएचसी में वैक्सीन का ड्राई रन किया गया था। यहां 25-25 हेल्थ वर्करों पर वैक्सीन का डेमो किया गया था। इसी तरह प.चंपारण के बेतिया के पीएचसी, चनपटिया पीएचसी, मझौलिया और बेतिया शहरी अस्पताल में वैक्सीनेशन का डेमो किया गया था। वहीं जमुई के बहु उद्देशीय स्कूल, प्लस टू स्कूल, जमुई और ऑक्सफोर्ड स्कूल में वैक्सीनेशन का ट्रायल किया गया था।
पटना में ड्राई रन के दौरान भास्कर ने खोली थी पोल
पटना में ड्राई रन के दौरान बड़ी लापरवाही सामने आई थी। ड्राई रन के दौरान जिन्हें मोबाइल पर मैसेज भेजकर बुलाया गया था वह नहीं आए। इसके बाद अस्पताल ने उन हेल्थ वर्करों को बुला लिया जो आसपास के सेंटर पर तैनात थीं। नाम बदल कर उनका वैक्सीनेशन डेमो करा दिया गया था। डेमो के दौरान मोबाइल से मैसेज भेजने और फिर लाभार्थियों के वेरीफिकेशन का डेमो नहीं हो पाया था। दैनिक भास्कर ने इसका खुलासा किया था। यह बताया था कि किस तरह से स्वास्थ्य मंत्री और अधिकारियों को गुमराह करके स्वास्थ्य विभाग ने वैक्सीनेशन का डेमो कराया है। ऐसी ही खामी को दूर करने को लेकर ही सरकार ने दोबारा डेमो कराने का निर्णय लिया है। अभी तक सेंटर तय नहीं हुए हैं लेकिन विभागीय अधिकारियों की मानें तो शुक्रवार को डेमो कराया जा सकता है। पटना के डीएम चंद्रशेखर सिंह का कहना है कि केंद्र सरकार का पत्र मिला है। इसको लेकर तैयारी की जा रही है। जैसे ही विभाग तिथि और स्थान का चयन करता है वैक्सीनेशन का डेमो करा लिया जाएगा।
पॉजिटिव- समय चुनौतीपूर्ण है। परंतु फिर भी आप अपनी योग्यता और मेहनत द्वारा हर परिस्थिति का सामना करने में सक्षम रहेंगे। लोग आपके कार्यों की सराहना करेंगे। भविष्य संबंधी योजनाओं को लेकर भी परिवार के साथ...